Ազգային դիմադրության թանգարան

**Լյուքսեմբուրգի Ազգային դիմադրության թանգարան** (*Musée national de la Résistance*), տեղակայված է Էշ-սյուր-Ալզետի կենտրոնում, երկրի հարավ-արևելքում։ Հատուկ ձևավորված շինությունը ներկայացնում է Լյուքսեմբուրգի պատմությունը 1940-1945 թվականներին։ Թանգարանում կան ցուցահանդեսներ` նվիրված Նացիստական համակենտրոնացման ճամբարներին և Լյուքսեմբուրգի հրեաների հանդեպ վերաբերմունքին

## Պատմություն
1940-ական թվականների վերջին դիմադրության մեջ ներգրավված մարդիկ, քաղաքական վտարանդիներ սկսել են նախագծել ազգային դիմադրության թանգարան` պահպանելու համար նացիստական շրջափակման ընթացքում Լյուքսեմբուրգի զոհերի մասին հիշողությունները։ Թանգարանը բացվել է 1956 թվականի հուլիսի 22-ին։ Թանգարանի շենքը նախագծվել է ճարտարապետներ Նիկոլա Շմիտ Նոսենի և Լավրենտ Շմիտի կողմից։

1984 թվականին Մշակույթի նախարար Ռոբերտ Կրիեպսը թարմացրել է թանգարանի հավաքածուն և վերանորոգել է շենքը։ Թանգարանը վերաբացվել է 1987 թվականին, այս անգամ անվան մեջ ունենալով «Ազգային» բառը։ 2008 թվականից թանգարանը ղեկավարում է նախկին ուսուցիչ Ֆրանկ Շրոեդերը։

## Հավաքածու
Գետնահարկի ցուցահանդեսը նկարագրում է 1940 թվականի մայիսի 10-ի գերմանական ներխուժման ազդեցությունը լյուքսեմբուրգցիների ճակատագրերի վրա, նացիստական ռեժիմի սկզբից մինչև 1944 թվականի սեպտեմբերի ազատագրումը` ամերիկացիների ժամանմամբ։ Առաջին հարկի ցուցադրությունը նվիրված է համակենտրոնացման ճամբարներից բերված գտածոներին և Լյուքսեմբուրգի հրեաների հանդեպ կատարված գործողություններին։

Արվեստի գործերից են Էմիլ Հալթենի և Կլաուս Չիտոյի ռելիեֆները թանգարանի արտաքին մասում և Լուսիեն Վերքոլիերի ու Ռենե Վեյլանդի քանդակները ներսում։ Ֆոնի Տիսսենի ընդարձակ որմնանկարը և Հինզերթի համակենտրոնացման ճամբարի կտավը, ինչպես նաև` Իվոն Ուսելդինգերի նկարները Ռավենսբրյուկից ևս նշանակալի են։

## Ցուցահանդեսներ
thumb|left|Վերքոլիերի ''«Քաղաքական բանտարկյալները»''|254x254px
2009 թվականի սեպտեմբերից թանգարանում ներկայացվում են ժամանակավոր ցուցահանդեսներ։ Յուրաքանչյուր վեց ամիսը մեկ թանգարանում տեղ է գտնում նոր ցուցահանդես.
* *Lebensbilder*, դիմադրության շարժման նախկին մասնակից և քաղաքական վտարանդի Մադլեն Վեի Բյուլերի յուղանկարները, 2009 թվականի սեպտեմբերի 4-ից մինչև 2009 թվականի հոկտեմբերի 3-ը։
* *Spott dem Naziregime - Karikaturen in Luxemburg vor, während und nach dem Krieg*, թանգարանի առաջին ինքնուրույն ցուցահանդեսը, 2010 թվականի հունիսի 4-ին մինչև 2010 թվականի սեպտեմբերի 5 -ը։
* *Témoins / Zeugen*, լյուքսեմբուրգցի նկարիչ Թոմ Հերմեսի լուսանկարների ցուցահանդեսը, որը լուսանկարել է ժամանակակից վկաների դիմանկարները, 2011 թվականի հունվարի 28-ից մինչև 2011 թվականի մայիսի 1-ը։ 
* *Kunst/KZ - Art/camps* նկարիչներ Իվոն Ուսելդինգերի, Լիլի Ունդենի, Լյուսիեն Վերքոլլիերի, Էդմոնդ Գոերգենի և Ֆոնի Տիսսենի աշխատանքների ցուցահանդես, 2011 թվականի մայիսի 6-ից մինչև 2011 թվականի հոկտեմբերի 16։
* *Peuple européen, peuple étranger - Le Luxembourg et les Roms*, Պատրիկ Գալբատսի լուսանկարների ցուցահանդես, 2012 թվականի փետրվարի 10-ից մինչև 2012 թվականի հունիսի 6-ը։
* *Between Shade and Darkness - Le sort des Juifs du Luxembourg de 1940 à 1945*, 2013 թվականի մայիսի 29-ից մինչև նոյեմբերի 24-ը։

## Աշխատանքային ժամեր
Թանգարանը բաց է երեքշաբթիից կիրակի, ժամը 14:00-18:00։ Թանգանարի մուտքն ազատ է։ Խմբերը կարող են այցելել յուրաքանչյուր աշխատանքային օր, առավոտյան ժամը ութից (մուտքն ազատ է, անհրաժեշտ է պայմանավորվել)։

## Պատկերասրահ

Road sign concentration camp Hinzert Germany ca 1942 01.jpg|Պատմական ճանապարհային նշան Հինցերտի համակենտրոնացման ճամբարում (1939-1945), Գերմանիա
Musée national de la résistance Detail of the Exhibition (Esch-sur-Alzette).jpg
Musée national de la résistance Detail of the Exhibition 3 (Esch-sur-Alzette).jpg
Musée national de la résistance Detail of the Exhibition 6 (Esch-sur-Alzette).jpg
Nacia Muzeo de Rezistado (Esch-sur-Alzette) 03.jpg
Nacia Muzeo de Rezistado (Esch-sur-Alzette) 09.jpg
Nacia Muzeo de Rezistado (Esch-sur-Alzette) 10.jpg
Nacia Muzeo de Rezistado (Esch-sur-Alzette) 14.jpg
Musée national de la résistance - Urne Dachau (Esch-sur-Alzette).jpg
Musée national de la résistance - Urne Auschwitz (Esch-sur-Alzette).jpg
Musée national de la résistance - Urne Sonnenburg (Esch-sur-Alzette).jpg


## Ծանոթագրություններ

## Մատենագրություն
*Bernard Thomas, *Bruchstellen - Chronik des Escher Resistenzmuseums* ; in: *forum*, Nr. 299 (September 2010), pp.&nbsp;12–18.
*Musée national de la Résistance, "Luxemburg im 2. Weltkrieg" 

## Արտաքին հղումներ
*musee-resistance.lu

Կատեգորիա:1956 հիմնադրված թանգարաններ
Կատեգորիա:Պատմության թանգարաններ
Կատեգորիա:Լյուքսեմբուրգի թանգարաններ